EkBass/fiwiki-20250220-pages-articles huggingface dataset:
Tour European Rally

Tour European Rally (lyhyesti TER) on eurooppalainen rallisarja. Sarja syntyi eräiden rallitapahtumien liittymisestä yhteen sarjamuotoiseksi. Sarjaan kuuluvat tapahtumat järjestetään turismille tyypillisillä alueilla. Sarja alkoi vuonna 2016 neljän kilpailun pituisena. Ensimmäisellä kaudella kaikki kilpailut voitti eri kuljettaja ja voittaja ratkaistiin erikoiskoevoittojen perusteella. Kaudella 2023 sarjaan kuuluu kahdeksan osakilpailua. == Kilpailut == Sarjaan kuuluneita kilpailuja: * Raliul Aradului KIA (2016) * Rali Vinho da Madeira (2016-2018) * Škoda Rallye Liezen (2016-2017) * Rallye International du Valais (2016-2019) * Rallye du Chablais (2021-2023) * Transilvania Rally (2017-2020) * Ypres-ralli (2017-2018) * Tuscan Rewind - TER (2017) * Rallye d'Antibes - Côte d'Azur (2018-2019, 2021-2023) * Rally Valli Cuneesi (2019) * Rally de Ferrol (2019-2021) * Rally Città di Arezzo (2020-2021) * Omloop van Vlaanderen (2021) * Rally Terra Valle del Tevere (2022-2023) * Rally di Alba (2022) * Rali Ceredigion (2022-2023) * Rally Terra Sarda (2022-2023) * Rallye Sierra Morena (2023) * Azores Rallye (2023) * Rally Regione Piemonte (2023) == Kuljettajien mestaruudet == Vuosi Kuljettaja Kartanlukija Auto Talli 2016 Simone Tempestini Carmen Poenaru Ford Fiesta R5 2017 Giandomenico Basso Lorenzo Granai Hyundai i20 R5 BRC Racing Team 2018 Giandomenico Basso Lorenzo Granai Škoda Fabia R5 Hyundai i20 R5 2019 Steve Fernandes Olivier Beck Škoda Fabia R5 FS - SPORT 2020 Simone Tempestini Sergiu Itu Škoda Fabia R5 Napoca Rally Academy Paolo Andreucci Anna Andreussi Citroën C3 R5 Peletto Racing Team Pepe López Borja Rozada Citroën C3 R5 Citroën Rally Team 2021 Iván Ares David Vázquez Liste Hyundai i20 R5 Hyundai Motor España 2022 Hayden Paddon Jared Hudson Hyundai i20 R5 == Lähteet == == Aiheesta muualla == * Sarjan verkkosivut Luokka:Rallisarjat
Antero Helasvuo

Antero Armas Juhani Helasvuo (19. kesäkuuta 1941 Helsinki – 16. tammikuuta 2023 Helsinki) oli suomalainen kielenkääntäjä. Hän suomensi kirjallisuutta ja televisio-ohjelmia, muun muassa Star Trekiä. Helasvuo opiskeli kamerataidetta Taideteollisessa oppilaitoksessa ja työskenteli muun muassa ohjaaja Maunu Kurkvaaran assistenttina 1960-luvulla. Hän asui joitain vuosia Antwerpenissä ja sai siellä oppimansa hollannin kielen ansiosta töitä Yleltä aluksi hollantilaisten lastenohjelmien kääntäjänä. Helasvuo suomensi Ylelle, Kolmoskanavalle ja MTV:lle sarjoja, elokuvia, dokumentteja ja asiohjelmia. Helasvuo suomensi tieto- ja kaunokirjallisuutta, muun muassa Anne Applebaumin, Timothy Snyderin ja Herman Kochin teoksia. Vuonna 2023 Helasvuon suomentama Applebaumin teos Gulag: Vankileirien saariston historia oli ehdolla J. A. Hollon palkinnon saajaksi. Helasvuo on haudattu Maunulan uurnalehtoon. ==Lähteet== ==Aiheesta muualla== * Luokka:Suomentajat Luokka:Vuonna 1941 syntyneet Luokka:Vuonna 2023 kuolleet
Pia Christiansen

Pia Christiansen (v. 1966–1982 Määttänen) on suomalainen entinen malli, toimittaja ja televisiokasvo, joka juonsi vuosina 1976–1990 Mainostelevision suosittua toivekonserttiohjelmaa Toivotaan, toivotaan. Pia Christiansenin vanhemmat olivat norjalaissukuinen, Venäjän Vologdassa syntynyt sellu- ja paperiteollisuuden diplomi-insinööri Rolf Christiansen (1917–1982) ja Intiassa syntynyt, yli satavuotiaaksi elänyt Ringa o.s. Andersin (1912–2017). Pia Christiansen kävi Tampereella ruotsinkielisen koulun ja sitten Helsingissä Hankenin sihteerilinjan. Vuonna 1965 Eileen Ford kiinnostui mallintöitä jo Suomessa tehneestä Christiansenista ja kutsui tämän New Yorkiin työskentelemään mallitoimistonsa listoilla. Kesällä 1966 Christiansen avioitui toimittaja Sakari Määttäsen kanssa, ja he asuivat molemmat New Yorkissa aviomiehen toimiessa 1966–1973 ensin Viikkosanomien palveluksessa ja sitten freelance-toimittajana. New Yorkissa Christiansen sai tuntumaa mallin työn ohella myös valokuvaamiseen, ja hänen kuviaan Etelä-Amerikasta julkaistiin Sakari Määttäsen juttujen kuvituksena Helsingin Sanomissa. Määttästen perhe palasi Suomeen vuoden 1974 paikkeilla. Pian MTV:n ohjaaja Arja Rinne ehdotti Christiansenille juontajan tehtäviä hyvän alun saaneessa Toivotaan, toivotaan -ohjelmassa, jonka toinen juontaja Helena Kokko oli päättänyt siirtyä Yleisradioon. Christiansen juonsi ohjelmaa ensin Jukka Virtasen ja sitten vaihtuvien esiintyjien kanssa läpi 1980-luvun, kunnes ohjelman viimeinen jakso esitettiin tammikuussa 1990. Christiansen toimi 1980-luvulla myös Interpedia- järjestön lehden päätoimittajana ja on ollut aktiivinen adoptioperheiden asioissa. Hänellä on yksi biologinen poika ja kaksi adoptoitua tytärtä, toinen intiaani- ja toinen korealaistaustainen. Christiansen ja Määttänen erosivat 1980-luvun alussa. Helsingin Sanomien televisiokriitikko Jukka Kajava kehui harvoin MTV:n ohjelmia, mutta kiitteli vuonna 1981 Määttäsen toimintaa ohjelman Toivotaan, toivotaan juontajana. Kajavan mukaan Määttänen on omalla toimittajan työllään taatusti vaikuttanut yleiseen mielipiteeseen erilaisten sairauksien hoitoon liittyneillä teemakeräyksillä: ”Toivotaan, toivotaan -ohjelmista on varmasti vuosien mittaan opittu paljon, on annettu ennakkoluulojen löystyä, väärän tiedon korvautua oikealla.” Vuoden 1987 eduskuntavaaleissa Christiansen oli Helsingissä ehdokkaana Liisa Kulhian ryhmästä, josta ei kuitenkaan kukaan tullut valituksi. Pia Christiansen viettää eläkepäiviään Espanjassa. ==Lähteet== ==Aiheesta muualla== *Pia Christiansen, tuolloin Määttänen, Kari Pulkkisen muotokuvassa 1975 Luokka:Suomalaiset televisiojuontajat Luokka:Suomalaiset mallit Luokka:Suomalaiset päätoimittajat Luokka:Syntymävuosi puuttuu Luokka:Elävät henkilöt
Fifty Fifty (yhtye)

Fifty Fifty () on levy-yhtiö Attraktin vuonna 2022 perustama nelijäseninen eteläkorealainen tyttöbändi. Yhtye tuli tunnetuksi kansainvälisesti helmikuussa 2023 julkaistulla singlellä "Cupid", joka pääsi muun muassa Britannian singlelistalle ja Billboard Hot 100 -listalle. Yhtyeeseen kuului alun perin Sio, Saena, Aran ja Keena, mutta Attrakt irtisanoi sopimukset Aranin, Sion ja Saenan kanssa lokakuussa 2023 oikeustaistelun jälkeen. Keena jäi ainoana jäsenenä uuteen kokoonpanoon, jonka on tarkoitus julkaista ensimmäisen kappaleen kesäkuussa 2024. Vuonna 2023 yhtye teki levytyssopimuksen Warner Recordsin kanssa. == Lähteet == Luokka:Eteläkorealaiset tyttöbändit Luokka:K-pop
Theodor Johnsson

Theodor Johnsson (s. 6. helmikuuta 2003 Helsingborg, Ruotsi) on ruotsalainen jääkiekkopuolustaja, joka pelaa SM-liigajoukkue Vaasan Sportissa. Hän laukoo oikealta. == Ura == === Seuraura === Johnsson on Helsingborgs HC:n kasvatti. Hän siirtyi kaudeksi 2007–2008 Röglen U16-joukkueeseen. Kaudeksi 2008–2009 Johnsson siirtyi Växjö Lakersin organisaatioon. Hän toimi kaudella 2009–2010 seuran J18-joukkueen kapteenina. Johnsson oli J18 Elitissä joukkueen tehokkain puolustaja tehoilla 2+11=13. Kaudella 2021–2022 hän oli Lakersin J20-joukkueen tehokkain puolustaja tehoilla 11+12=23. Johnsson jakoi J20 Nationellin puolustajien maalipörssin toisen sijan Rögle BK:n Sebastian Törnqvistin ja Skellefteån Elias Salomonssonin kanssa edellään Timrån Emil Melander. Johnsson voitti myös Lakersin sisäisen tehotilaston lukemalla +19. Johnsson debytoi kaudella 2021–2022 myös seuran SHL-joukkueessa, jossa hän pelasi 18 runkosarja-, neljä pudotuspeli- ja viisi Mestarien liigan ottelua ilman tehopisteitä. Johnsson teki miesten pääsarjadebyyttinsä CHL:n avauskierroksella 27. elokuuta 2021 tšekkiläistä HC Sparta Prahaa vastaan. Hänet merkittiin Lakersin kakkospuolustajapariin Miika Koiviston viereen. Johnsson sai ottelussa jääaikaa 5.59 minuuttia. SHL-debyyttinsä hän teki runkosarjan kymmenennellä kierroksella 14. lokakuuta 2021 Skellefteåta vastaan. Johnsson merkittiin Lakersin kolmospuolustajapariin Ludvig Claessonin viereen. Hän sai ottelussa jääaikaa 13.04 minuuttia. Johnssonille merkittiin teholukema –1. Kaudeksi 2022–2023 Johnsson siirtyi vuoden mittaisella sopimuksella Malmö Redhawksiin. Hän pelasi siellä 35 runkosarjaottelua tehopistein 2+1=3 ja yhden playout-ottelun ilman tehopisteitä. Johnsson avasi maalitilinsä SHL:ssä tehden kauden molemmat maalinsa runkosarjan päätöskierroksella 9. maaliskuuta 2023 vieraissa Luulajaa vastaan. Hänen ensimmäinen osumansa jäi Redhawksin 1–3-voittoon päättyneen ottelun voittomaaliksi. Johnsson siirtyi kaudeksi 2023–2024 kaksivuotisella sopimuksella SM-liigajoukkue Vaasan Sportiin. Tammikuussa 2025 hän teki seuran kanssa vuoden mittaisen jatkosopimuksen. === Maajoukkueura === Johnsson pelasi World U-17 Hockey Challengessa vuonna 2019. Yhteensä hän on pelannut 12 poikien maaottelua. == Muuta == Johnssonin isoveli Bernhard ja pikkuveli Leonard ovat myös pelanneet jääkiekkoa puolustajina. == Tilastot == 2019–2020 Växjö Lakers HC SuperElit 7 0 1 1 0 – – – – – 2020–2021 Växjö Lakers HC J20 Nationell 15 0 1 1 4 – – – – – 2021–2022 Växjö Lakers HC J20 Nationell 41 11 12 23 16 3 0 0 0 2 Växjö Lakers HC SHL 18 0 0 0 2 4 0 0 0 0 2022–2023 Frölunda HC J20 Nationell 23 2 9 11 12 3 0 0 0 2 Frölunda HC SHL 35 2 1 3 0 – – – – – 2023–2024 Sport SM-liiga 58 3 4 7 31 2 0 0 0 2 1 kausi yhteensä SM-liiga 58 3 4 7 31 2 0 0 0 2 2 kautta yhteensä SHL 53 2 1 3 2 4 0 0 0 0 == Lähteet == * * * === Viitteet === Luokka:Ruotsalaiset jääkiekkoilijat Luokka:Vaasan Sportin pelaajat Luokka:Vuonna 2003 syntyneet Luokka:Elävät henkilöt
Block Craft 3D

Block Craft 3D on Minecraft-tyylinen rakennuspeli, jossa pelaaja voi rakentaa erilaisia rakennuksia, esineitä tai muita asioita. Peli julkaistiin selainpelinä vuonna 2018. Se on saatavana myös Androidille ja iOS:lle. Pelissä on 30 tasoa, joista kerää erilaisia rakennuksia. Esimerkiksi pankki, koulu, laiva, ja paljon enemmänkin. Pelaaja voi myös itse rakentaa rakennuksia. == Lähteet == Luokka:Android-pelit Luokka:IOS-pelit Luokka:Selainpelit
RK98

RK98 tai RK on suomalainen katujengi, joka on lähtöisin Helsingin Vuosaaresta. Helsingin käräjäoikeus tuomitsi RK:n johtajana pidetyn 24-vuotiaan Abdinashir Mohamud Alin 8 vuodeksi vankeuteen heinäkuussa 2023. Samalla RK98 luokiteltiin järjestäytyneeksi rikollisryhmäksi. RK98 nimi muodostuu RK=Retkeilijänkatu ja 98 tulee alueen postinumerosta 00980. == Lähteet == Luokka:Katujengit Suomessa Luokka:Vuosaari
Embrace of the Serpent

Embrace of the Serpent () on vuonna 2015 ensi-iltansa saanut seikkailuelokuva. Sen ohjasi kolumbialainen Ciro Guerra, joka myös käsikirjoitti sen yhdessä Jacques Toulemonde Vidalin kanssa. Elokuva perustuu löyhästi matkapäiväkirjoihin, joita saksalainen etnologi Theodor Koch-Grünberg ja yhdysvaltalainen kasvitieteilijä Richard Evans Schultes pitivät tutkimusmatkoillaan Etelä-Amerikassa. Elokuva kuvattiin aidossa sademetsässä Vaupésin departementissa Kolumbiassa, ja sen näyttelijöiden ja kuvausryhmän joukossa oli monia alueen alkuperäisasukkaita.Karl Mathiesen: Embrace of the Serpent star: 'My tribe is nearly extinct', The Guardian, 8.6.2016, viitattu 29.7.2023.Nathan Pemberton: To Make the Oscar-Nominated Amazonian Epic Embrace of the Serpent, Its Filmmaker Had to Embrace the Jungle, Vulture, 26.2.2016, viitattu 29.7.2023. == Juoni == Elokuva kertoo rinnakkain kahdesta matkaseurueesta, jotka kulkevat Amazonin sademetsän halki veneellä ja jalan etsien harvinaista ja pyhää kasvia nimeltä yakruna. 1900-luvun alussa nuori intiaani ja shamaani Karamakate, joka asuu yksin keskellä sademetsää, ryhtyy oppaaksi kuolemansairaalle saksalaiselle tutkijalle Theolle ja länsimaisen elämäntavan omaksuneelle intiaanille Manducalle, jotka toivovat yakrunan parantavan Theon sairauden. Myöhemmin 1940-luvulla ikääntynyt Karamakate opastaa vuorostaan yhdysvaltalaista tutkijaa Evania, joka on kiinnostunut yakrunan psykedeelisistä vaikutuksista. Keskeinen teema elokuvassa on Amazonin alkuperäisväestön perinteisen kulttuurin joutuminen uhanalaiseen asemaan, kun länsimainen kulttuuri levittäytyy väkivalloin sademetsään. Tämä kulttuurien välinen konflikti heijastuu myös elokuvan päähenkilöiden välisiin suhteisiin. Karamakate ja Theo eivät pysty ylittämään välillään olevaa kulttuurista kuilua, minkä vuoksi Karamakate lopulta estää Theoa nauttimasta yakrunaa ja jättää hänet kuolemaan. Myöhemmin Evan kuitenkin oppii arvostamaan Karamakaten luonnonläheistä elämäntapaa, ja Karamakate antaa hänen juoda maailman viimeisen yakruna-annoksen. == Rooleissa == == Vastaanotto == Rotten Tomatoes -sivusto on kirjannut 149 Embrace of the Serpent -elokuvan arvostelua, joista 96 prosenttia on myönteisiä.Embrace of the Seprent, Rotten Tomatoes, viitattu 29.7.2023. Embrace of the Serpent maksoi 1 400 000 dollaria ja tuotti maailmanlaajuisesti 4 787 818 dollarin lipputulot.El abrazo de la serpiente, The Numbers, viitattu 29.7.2023. Embrace of the Serpent sai parhaan vieraskielisen elokuvan Oscar-ehdokkuuden. == Lähteet == == Aiheesta muualla == * Luokka:Vuoden 2015 elokuvat Luokka:Seikkailuelokuvat
Ukko Andersin

Ukko Emil Hjalmar Andersin (23. toukokuuta 1869 Kuopio – 19. kesäkuuta 1939 Kuopio) oli suomalainen juristi ja päätoimittaja. Andersinin vanhemmat olivat lääninsihteeri, kihlakunnantuomari August Fredrik Andersin ja Betty Sofia Wilhelmina Ponthán. Hänen puolisonsa oli vuodesta 1901 ylioppilas Sigrid Therese Irene Lindroos (k. 1934). Andersin tuli ylioppilaaksi Hämeenlinnan lyseosta. Hän suoritti tuomarintutkinnon ja kameraalitutkinnon 1894 ja sai varatuomarin arvon 1896. Hän toimi v.t. tuomarina useissa tuomiokunnissa, muun muassa Heinolan tuomiokunnassa. Hän oli ollut nimituomari kun hänet nimitettiin virkaan vt:nä "lopullisesti" vuodesta 1903. Hän sai virasta vapautuksen ollessaan julkaisemansa Heinolan Sanomien päätoimittaja marraskuusta 1905 tammikuuhun 1906. Hän toimi myöhemmin asianajajana Kuopiossa. Andersin oli aktiivinen myös politiikassa ja oli 1910 perustamassa Kuopioon Nuorsuomalaisia Nuoria ja valittiin sen puheenjohtajaksi. Hän oli yksi Suomen Kulttuurirahastoon perustajia. ==Lähteet== Luokka:Suomalaiset päätoimittajat Luokka:Suomalaiset juristit Luokka:Suomalaiset tuomarit Luokka:Vuonna 1869 syntyneet Luokka:Vuonna 1939 kuolleet
Anthony Ramos

Anthony Ramos Martinez (s. 1. marraskuuta 1991 Brooklyn, New York)Anthony Ramos, Rotten Tomatoes, viitattu 29.7.2023. on yhdysvaltalainen näyttelijä ja laulaja. == Koulutus == Ramos on valmistunut American Musical and Dramatic Academy -oppilaitoksesta.David-Christopher Harris: Hamilton: Christopher Jackson and Anthony Ramos Bring the Revolution to Broadway, American Musical and Dramatic Academy, 21.3.2016, viitattu 29.7.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2016 White Girl White Girl Kilo 2017 Patti Cake$ Patti Cake$ Swisha 2018 A Star Is Born A Star Is Born Ramon 2019 Godzilla II: King of the Monsters Godzilla: King of the Monsters kersantti Anthony Martinez 2020 Trolls: Maailmankiertue Trolls World Tour kuningas Trollex 2020 Hamilton Hamilton John Laurens / Philip Hamilton 2020 Honest Thief Honest Thief Ramon Hall 2021 In the Heights In the Heights Usnavi 2022 Hurja jengi The Bad Guys herra Piraija 2023 Transformers: Rise of the Beasts Transformers: Rise of the Beasts Noah Díaz === Televisiosarjat === Vuodet Suomenkielinen nimi Alkuperäinen nimi Roolihahmo 2015 Younger Younger Julio 2016 Kova laki: Erikoisyksikkö Law & Order: Special Victims Unit Juan 2017–2018 Will & Grace Will & Grace Tony 2021 Terapiassa In Treatment Eladio 2025 Ironheart Ironheart Parker Robbins / Huppu == Diskografia == === Studioalbumit === Vuosi Albumi 2019 The Good & The Bad 2021 Love and Lies == Palkinnot ja ehdokkuudet == === Primetime Emmy -palkinnot === Vuosi Palkinto Ohjelma Lopputulos 2021 Paras miessivuosa minisarjassa tai elokuvassa Hamilton Anthony Ramos, Emmys.com, viitattu 29.7.2023. == Lähteet == == Aiheesta muualla == * Virallinen sivusto * Virallinen YouTube-kanava Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1991 syntyneet Luokka:Elävät henkilöt
Kuorrute

Kuorrute eli kuorrutus on levityksen jälkeen hyytyvä seos, jolla päällystetään leivonnaisia, liharuokia, makeisia, vihanneksia ja muita vastaavia tuotteita.Turtia 2009, s. 272. Sokeria sisältäviä makeita kuorrutteita ovat sokerivesikuorrute, glasyyri ja pursotettava makea kuorrute, joka on tehty vaahdottamalla kananmunan valkuaisia ja tomusokeria.Turtia 2009, s. 543. Makeat kuorrutteet soveltuvat kakkujen ja muiden leivonnaisten pinnoittamiseen. Paistetut donitsit voidaan päällystää mehukuorrutteella, joka on sekoitettu mehutiivisteestä ja tomusokerista. Donitsi joko kastetaan kuorrutteeseen tai kuorrute pursotetaan sen päälle. Suklaakuorrute on makea seos, jonka ainesosina on sulatettu suklaa ja sokeriliemi. Kotikeittiössä suklaan voi sulattaa mikroaaltouunissa tai vesihauteessa. Tällaisella kuorrutteella päällystetään kakkuja, leivoksia ja makeisia sekä jäätelöpuikkoja ja -tuutteja.Turtia 2009, s. 554. Suklaakuorrutteen voi tehdä myös sulatetun suklaan ja kuohukerman seoksesta. Aineiden suhde riippuu siitä, käytetäänkö tummaa suklaata, maitosuklaata vai valkosuklaata. Marenki on sokerista ja kovaksi vatkatusta kananmunan valkuaisesta koostuva kuorrute, joka sopii jälkiruokiin, kakkuihin, piirakoihin ja torttuihin. Marenkia voi pursottaa ja se kovetetaan miedossa lämmössä uunissa tai siihen voi lisätä vatkatessa viinihappoa, jolloin uunikuivausta ei tarvita.Turtia 2009, s. 332. Makeaa kinuskia käytetään leivonnaisten ja makeisten kuorruttamiseen.Turtia 2009, s. 250. Voikuorrutetta käytetään kakkujen päällysteenä. Sen valmistamiseen käytetään suolatonta voita, sokerilientä ja kananmunaa.Turtia 2009, s. 638. Voikuorrute syntyy toisaalta voista, tomusokerista ja tilkasta vettä. Myös hedelmien paloja, marjoja, pähkinöitä ym. päällystetään (kandeerataan) upottamalla ne kuumaan sokeriliemeen.Turtia 2009, s. 225. Suolaisia kuorrutteita käytetään kalaruokien, kasvisruokien ja liharuokien päällystämiseen. Gratiini on uunissa tai grillissä gratinoitu eli kuorrutettu kala-, kasvis- tai liharuoka, jonka pinnan peitteenä on juustoraastetta, korppujauhoa, kastiketta ja mausteita.Turtia 2009, s. 160–161. Kuorrutteena voi olla myös kastike, jonka hyytymisen aiheuttaa juusto tai kananmunan keltuainen. ==Lähteet== * ===Viitteet=== Luokka:Leivonta Luokka:Ruoanlaittotekniikat
Dominique Fishback

Dominique Fishback (s. 22. maaliskuuta 1991 Brooklyn, New York)Dominique Fishback, Rotten Tomatoes, viitattu 29.7.2023. on yhdysvaltalainen näyttelijä. == Koulutus == Fishback on suorittanut tutkinnon näyttelemisen oppiaineessa Pacen yliopistossa.Keke Palmer: Dominique Fishback Takes Keke Palmer Inside the World of Swarm, Interview, 23.3.2023, viitattu 29.7.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2018 The Hate U Give The Hate U Give Kenya 2020 Project Power Project Power Robin 2021 Judas and the Black Messiah Judas and the Black Messiah Deborah Johnson 2023 Transformers: Rise of the Beasts Transformers: Rise of the Beasts Elena Wallace === Televisiosarjat === Vuodet Suomenkielinen nimi Alkuperäinen nimi Roolihahmo 2014 The Affair The Affair Keisha 2015 Americans The Americans Nicole 2015 Blue Bloods Blue Bloods Charelle Tyler 2015 Kallista kipua Royal Pains Elan 2015 Show Me a Hero Show Me a Hero Billie Rowan 2017–2019 The Deuce The Deuce Donna Pickett 2021 Modern Love Modern Love Lil 2023 Swarm Swarm Dre == Palkinnot ja ehdokkuudet == === Baftan elokuvapalkinnot === Vuosi Palkinto Elokuva Lopputulos 2021 Paras naissivuosa Judas and the Black Messiah Dominique Fishback, Bafta, viitattu 29.7.2023. === Primetime Emmy -palkinnot === Vuosi Palkinto Ohjelma Lopputulos 2023 Paras naispääosa minisarjassa tai elokuvassa Swarm Dominique Fishback, Emmys.com, viitattu 29.7.2023. == Lähteet == Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Yleisurheilun Euroopan joukkuemestaruuskilpailut 2017

Yleisurheilun Euroopan joukkuemestaruuskilpailut 2017 olivat järjestyksessään kuudennet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa. Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan. ==Superliiga== Superliigan kilpailut oteltiin 23.–25. kesäkuuta Lillessä, Ranskassa. ===Miehet=== ===Naiset=== ===Lopputulokset=== Sij. Maa Pst. Huomautus 1 321,5 2 296 3 270 4 269 5 242,5 6 236,5 7 220 8 213,5 9 197,5 10 184,5 Putosivat Ykkösliigaan vuodelle 2019 11 176 Putosivat Ykkösliigaan vuodelle 2019 ==Ykkösliiga== Ykkösliigan kilpailut oteltiin 23.–25. kesäkuuta Vaasassa, Suomessa. ===Miehet=== ===Naiset=== ===Lopputulokset=== Sij. Maa Pst. Huomautus 1 320,5 Nousivat Superliigaan vuodeksi 2019 2 314,5 Nousivat Superliigaan vuodeksi 2019 3 305,5 Nousivat Superliigaan vuodeksi 2019 4 302 5 281 6 273,5 7 247 8 239 9 232,5 10 203 Putosivat Kakkosliigaan vuodelle 2019 11 193,5 Putosivat Kakkosliigaan vuodelle 2019 12 187 Putosivat Kakkosliigaan vuodelle 2019 == Lähteet == == Aiheesta muualla == 2017 Luokka:Vuoden 2017 yleisurheilu Euroopan joukkuemestaruuskilpailut 2017 Euroopan joukkuemestaruuskilpailut 2017 Luokka:Lillen urheilu Luokka:Ranskan urheilutapahtumat Luokka:Vaasan urheilutapahtumat
Gyllenberg

Gyllenberg on ruotsalainen ja suomalainen sukunimi, joka on seuraavilla henkilöillä: * Ane Gyllenberg (1891–1977), suomalainen kauppaneuvos ja taiteenkerääjä * Gideon Gyllenberg (1867–1934), suomalainen kirjankustannus- ja kirjakauppa-alalla toiminut myyntijohtaja * Helge Gyllenberg (1924–2016), suomalainen mikrobiologi ja tiedepoliitikko, Helvi ja Rafael Gyllenbergin poika * Helvi Gyllenberg, o.s. Herlevi (1898–1927), suomalainen näytelmäkirjailija, Rafael Gyllenbergin puoliso ja Helge Gyllenbergin äiti * Linda Zilliacus, o.s. Gyllenberg (s. 1977), suomalainen näyttelijä, Mats Gyllenbergin tytär * Matilda Gyllenberg (s. 1980), suomenruotsalainen toimittaja ja dramaturgi, Mats Gyllenbergin tytär * Mats Gyllenberg (s. 1955), suomalainen matematiikan professori, Helge Gyllenbergin poika * Meta Torvalds, o.s. Gyllenberg (1922–2012), suomenruotsalainen toimittaja * Rafael Gyllenberg (1893–1982), suomalainen teologi ja kirjailija * Ulla Gyllenberg, o.s. Carlberg (1929–2023), suomenruotsalainen toimittaja ja kunnallispoliitikko, Helge Gyllenbergin puoliso == Katso myös == * Gyllenbergin säätiö, Signe ja Ane Gyllenbergin vuonna 1949 perustama suomalainen säätiö * Villa Gyllenberg, Gyllenbergin säätiön omistama taide- ja kotimuseo
Hwasong-18

Hwasong-18 (HS-18; ) on Pohjois-Korean ensimmäinen kiinteää polttoainetta käyttävä mannertenvälinen ohjus. Se on pienempi kuin Hwasong-17. Ohjus on 21,8 metriä pitkä, 1,8 metriä leveä. Siinä on kolme kiinteäpolttoaineista rakettivaihetta. Ohjus kantaa 15 000 km, jolloin se uhkaa Yhdysvaltoja. Hwasong-18 saattaa olla monikärkiohjus. Pohjois-Korea testasi Hwasong-18:aa ensi kertaa 14. huhtikuuta 2023. Ohjus oli lähellä laajempaa tuotantoa. == Merkitys == Hwasong-18 on merkittävä edistysaskel Pohjois-Korean vastaiskukyvylle mahdollisen ydinhyökkäyksen tapahduttua. Kiinteäpolttoaineista ohjusta voi liikutella ja säilyttää varastossa toimintakykyisenä kauemmin kuin nestemäistä polttoinetta käyttävää ohjusta. Kiinteäpolttoaineinen ohjus on nopeampi laukaista. Se voidaan laukaista minuuttien kuluttua hälytyksestä. ==Lähteet== Luokka:Mannertenväliset ballistiset ohjukset Luokka:Pohjois-Korean ohjukset
Langennut enkeli

Langennut enkeli on enkeli, joka on pudonnut Jumalan suosiosta ja rangaistukseksi karkotettu taivaasta. Kolmessa apokryfisessä Henokin kirjassa langenneet enkelit yhdistetään katselijoihin, 200:aan taivaasta laskeutuneeseen enkeliin. He muuttivat yhteen ihmisnaisten kanssa ja turmelivat ihmiskunnan, minkä seurauksena Jumala rankaisi heitä ankarasti. Toisen Henokin kirjan mukaan langenneita enkeleitä on neljän tasoisia: # Satanail, langenneiden ruhtinas, entinen enkeli, joka luuli olevansa Jumalaa suurempi. Hänet on vangittu viidenteen taivaaseen. # Katselijat, myös vangittuja viidenteen taivaaseen. # Luopioenkelit, Satanailin seuraajia, jotka torjuivat Jumalan käskyt. Heidät on vangittu toiseen taivaaseen. # Enkelit, jotka on tuomittu vankeuteen maan alle. Jesajan mukaan Lucifer on röyhkeä ja ylpeä enkeli, joka karkotettiin taivaasta. Hänen mukaansa lähti kolmasosa taivaan enkeleistä, perinteen mukaan yhteensä 133 306 668 enkeliä. Langenneista enkeleistä tulee teologi Tuomas Akvinolaisen mukaan demoneja, jotka pyrkivät pilaamaan ihmisten sielut. Lucifer on sittemmin samastettu Saatanaan. ==Lähteet== Luokka:Enkelit Luokka:Demonit
Mae Muller

Holly Mae Muller (s. 26. elokuuta 1997) on englantilainen laulaja- lauluntekijä. Muller edusti Yhdistynyttä kuningaskuntaa Eurovision laulukilpailussa 2023 Liverpoolissa kappaleella ”I Wrote a Song”, josta tuli ensimmäinen Yhdistyneen kuningaskunnan euroviisukappale yli kymmeneen vuoteen, joka debytoi Britannian singlelistan top 40:ssä, ja josta tuli myöhemmin hänen ensimmäinen singlensä. Kilpailun finaalissa kappale sijoittui 25. sijalle 24 pisteellä. Hänen on määrä julkaista debyyttistudioalbuminsa Sorry I'm Late syyskuussa 2023. Luokka:Elävät henkilöt Luokka:Vuonna 1997 syntyneet Luokka:Englantilaiset laulajat Luokka:Brittiläiset laulaja-lauluntekijät Luokka:Vuoden 2023 euroviisuedustajat
Englannin Valioliigan kausi 2023–2024

Englannin Valioliigan kausi 2023–2024 oli englantilaisen seurajalkapalloilun korkeimman sarjatason Valioliigan 32. kausi. Kausi alkoi 11. elokuuta 2023 ja päättyi 19. toukokuuta 2024. Manchester City lähti kauteen hallitsevana mestarina ja uusi mestaruutensa. == Joukkueet == Joukkue Paikkakunta Stadion Päävalmentaja Kapteeni Arsenal Lontoo (Holloway) Emirates Stadium Aston Villa Birmingham Villa Park Bournemouth Bournemouth Dean Court Brentford Lontoo (Brentford) Brentford Community Stadium Brighton & Hove Albion Brighton Falmer Stadium Burnley Burnley Turf Moor Chelsea Lontoo (Fulham) Stamford Bridge Crystal Palace Lontoo (Selhurst) Selhurst Park Everton Liverpool Goodison Park Fulham Lontoo (Fulham) Craven Cottage Liverpool Liverpool Anfield Luton Town Luton Kenilworth Road Manchester City Manchester Etihad Stadium Manchester United Manchester Old Trafford Newcastle United Newcastle St James’ Park Nottingham Forest Nottingham City Ground Sheffield United Sheffield Bramall Lane Tottenham Hotspur Lontoo (Tottenham) Tottenham Hotspur Stadium West Ham United Lontoo (Stratford) Olympic Stadium Wolverhampton Wanderers Wolverhampton Molineux Stadium == Valmentajavaihdokset == Joukkue Eroava valmentaja Eron syy Eropäivä Sijoitus sarjataulukossa Uusi valmentaja Alkaen Sheffield United Erotettu 5. joulukuuta 2023 20. 5\. joulukuuta 2023 Nottingham Forest Erotettu 19. joulukuuta 2023 17. 20\. joulukuuta 2023 Crystal Palace Eronnut 19. helmikuuta 2024 16. 19\. helmikuuta 2024 == Sarjataulukko == ==Lähteet== == Aiheesta muualla == * Virallinen sivusto Luokka:Englannin Valioliigan kaudet Luokka:Jalkapallosarjojen kausi 2023–2024/2024
Nelli Nordlund-Anttolainen

Nelli Nordlund-Anttolainen (o.s. Nordlund, s. 6. tammikuuta 1997 Eurajoki) on suomalainen estejuoksija, joka edustaa Lahden Ahkeraa. Hänen valmentajansa on Aleksi Anttolainen. Nordlund voitti vuoden 2023 Kalevan kisoissa kultaa 3 000 metrin esteissä ennätyksellään 10.13,32. Viestijuoksun SM-kilpailuissa hän saavutti 4 000 metrin viestissä kultaa 2023 ja 4 × 1 500 metrin sekaviestissä kultaa 2023. Sisäratojen SM-kilpailuissa hän on saavuttanut hopeaa 1 500 metrillä 2023 ja 2024 sekä 3 000 metrillä 2023. == Lähteet == Luokka:Suomalaiset estejuoksijat Luokka:Vuonna 1997 syntyneet Luokka:Elävät henkilöt
Thomas von Westen Engelhart

Thomas von Westen Engelhart (6. lokakuuta 1850 Vinger – 3. elokuuta 1905) oli norjalainen juristi, virkamies ja poliitikko. Hän toimi Norjan sisäministerinä vuosina 1895–1897. Hän oli myös maaherra ja kansanedustaja suurkäräjillä. ==Lähteet== ==Aiheesta muualla== Luokka:Norjan maaherrat Luokka:Norjan ministerit Luokka:Norjalaiset juristit Luokka:Vuonna 1850 syntyneet Luokka:Vuonna 1905 kuolleet
Salla Laukkanen

Salla Laukkanen (s. 18. maaliskuuta 2000 Vantaa) on suomalainen estejuoksija, joka edustaa Joensuun Katajaa. Hänen valmentajansa on Tuomo Lehtinen. Laukkanen saavutti vuoden 2023 Kalevan kisoissa hopeaa 3 000 metrin esteissä ennätysajallaan 10.18,32. Maastojuoksun SM-kilpailuissa hän sai pronssia 2024. Laukkanen karsiutui 3 000 metrin estejuoksun alkuerissä alle 20-vuotiaiden MM- kilpailuissa 2018. Saman vuoden maastojuoksun EM-kilpailuissa hän sijoittui alle 20-vuotiaiden sarjassa 71:nneksi. Aikuisten maaottelussa hän kilpaili ensimmäisen kerran 2018. == Lähteet == Luokka:Vuonna 2000 syntyneet Luokka:Elävät henkilöt Luokka:Suomalaiset estejuoksijat
Bjørnar Moxnes

Bjørnar Moxnes (s. 19. joulukuuta 1981 Oslo) on norjalainen vasemmistopoliitikko. Hän toimi Punaisten puheenjohtajana vuodesta 2012 vuoteen 2023, jolloin hän joutui eroamaan tehtävästä jäätyään kiinni aurinkolasien varastamisesta Gardermoenin lentoaseman kaupasta. Moxnes opiskeli sosiologiksi Oslon yliopistossa. Hän oli Punaisten nuorisojärjestön Rød Ungdomin puheenjohtaja 2004–2006 ja Punaisten varapuheenjohtaja 2010–2012 ennen puheenjohtajaksi nousuaan. Vuonna 2017 hänestä tuli puolueensa ensimmäinen kansanedustaja. Vuoden 2021 vaaleissa puolue kaksinkertaisti kannatuksensa ja sai kahdeksan paikkaa suurkäräjillä. ==Lähteet== ==Aiheesta muualla== * Bjørnar Moxnes Norjan suurkäräjien verkkosivuilla Luokka:Norjalaisten puolueiden puheenjohtajat Luokka:Norjalaisten poliittisten nuorisojärjestöjen puheenjohtajat Luokka:Norjalaiset sosiologit Luokka:Vuonna 1981 syntyneet Luokka:Elävät henkilöt
Venla Pulkkanen

Venla Margareta Pulkkanen (s. 13. heinäkuuta 2002 Lahti) on suomalainen korkeushyppääjä, joka edustaa Jyväskylän Kenttäurheilijoita. Vuoteen 2021 saakka hän edusti Lahden Ahkeraa. Hänen valmentajansa on Seppo Haavisto. Pulkkanen voitti vuoden 2023 Kalevan kisoissa kultaa korkeushypyssä tuloksella 184. Hän sai pronssia Kalevan kisoissa 2024. Pulkkanen sijoittui Espoon alle 23-vuotiaiden EM-kilpailuissa 2023 neljänneksi tuloksella 187. Ensimmäisessä aikuisten Suomi–Ruotsi-maaottelussaan hän sijoittui toiseksi 2023. Pulkkanen hyppäsi ennätyksensä 188 cm Chengdussa elokuussa 2023. == Lähteet == Luokka:Vuonna 2002 syntyneet Luokka:Elävät henkilöt Luokka:Suomalaiset korkeushyppääjät
Elin Pajunen

Elin Pajunen (s. 1. maaliskuuta 1995 Kruunupyy) on suomalainen korkeushyppääjä, joka edustaa Vasa Idrottssällskapia. Hänen valmentajansa on Richard Östman. Pajunen saavutti vuoden 2023 Kalevan kisoissa pronssia korkeushypyssä. Sisäratojen SM-kilpailuissa hän on saanut hopeaa 2023 ja pronssia 2024. Hän on kilpaillut aikuisten maaotteluissa vuodesta 2016 lähtien, ja sijoittunut parhaimmillaan toiseksi Pohjoismaisessa hallimaaottelussa 2024. Pajusen ennätys on ulkoradoilla 185 cm ja sisäradoilla 182 cm. == Lähteet == Luokka:Suomalaiset korkeushyppääjät Luokka:Vuonna 1995 syntyneet Luokka:Elävät henkilöt
Seyhan Kurt

Seyhan Kurt (16. joulukuuta 1971) on ranskalais-turkkilainen runoilija, kirjailija, antropologi ja sosiologi. Hän syntyi Bourgoin-Jallieun kunnassa Grenoblessa, Ranskassa. Hän opiskeli maalausta Ranskassa ja dramaturgiaa ja taidehistoriaa Izmirissä. Vuosina 1992 ja 1993 hän esitteli maalauksiaan abstraktilla tyylillä ja öljymaalaustekniikalla kahdessa yksityisnäyttelyssä Mersin State Fine Arts Galleryssa. Hän opiskeli ranskan kieltä ja kirjallisuutta, sosiologiaa ja antropologiaa. Hän teki tutkimusta arkkitehtuurista ja kaupunkikulttuurista Italiassa ja Kreikassa. Hän suoritti maisterin tutkinnon Ankaran yliopiston kielen, historian ja maantieteen tiedekunnasta antropologian laitokselta. Hän työskenteli Jean Baudrillardin simulaatioteorian ja kuluttajayhteiskunnan parissa. Hän kirjoitti artikkeleita elokuvasta, arkkitehtuurista, maahanmuutosta ja modernista taiteesta. Vuonna 2021 ilmestyneessä kirjassaan "From Household to Home State", jonka julkaisi İletişim Publication, hän korosti arkkitehtuurin lisäksi myös antropologian ja sosiologian kaltaisten tieteenalojen merkitystä, jotka tutkivat päivittäisiä käytäntöjä, säädöksiä ja kulutusilmiöitä käsitellessään "turkkilaisen talon" käsitettä. ". Hän omaksui tutkimuksessaan monitieteisen menetelmän hyödyntäen eri aloja turkkilaisesta elokuvasta suulliseen kulttuuriin. Seyhan Kurtin haastattelut kirjasta julkaistiin Mediascope TV:ssä, Artfullivingissä, Bisavblogissa ja Hürriyet-sanomalehdessä. Vuosina 1990–2017 hänen runojaan käännettiin ranskaksi, englanniksi, saksaksi, kreikaksi ja viroksi. ==Lähteet== Luokka:Elävät henkilöt Luokka:Vuonna 1971 syntyneet Luokka:Ranskalaiset sosiologit Luokka:Ranskalaiset kirjailijat
Pierfrancesco Pavoni

Pierfrancesco Pavoni (s. 21. helmikuuta 1963 Rooma) on italialainen pikajuoksun MM- ja EM-mitalisti. Hän edusti aktiiviurallaan milanolaista Pro Patria Pierrel/Pro Patria Osama -seuraa. Pituudeltaan hän on 182 cm. Pavoni saavutti Utrechtin alle 20-vuotiaiden EM-kilpailuissa 1981 pronssia 100 metrin juoksussa tuulituloksella 10,39. Hän sijoittui Milanon sisäratojen EM- kilpailuissa 1982 60 metrillä neljänneksi. Hän saavutti samana vuonna Ateenan EM-kilpailuissa hopeaa 100 metrillä ajalla 10,25. 4 × 100 metrin viestissä Italia oli neljäs. Helsingin MM-kilpailuissa 1983 hän juoksi 4 × 100 metrin viestissä kolmannen osuuden hopeaa saavuttaneessa Italian joukkueessa. Samojen kisojen 100 metrillä hän karsiutui toisissa alkuerissä. Myöhemmin syksyllä hän voitti Casablancan Välimeren kilpailuissa kultaa 100 metrillä ajalla 10,24 ja 4 × 100 metrin viestissä. Pavoni kärsi loukkaantumisista kausilla 1984–1986. Hän karsiutui 100 metrin alkuerissä Los Angelesin olympialaisissa 1984 ja 60 metrin välierissä Pireuksen sisäratojen EM-kilpailuissa 1985. Stuttgartin EM- kilpailuissa 1986 hän karsiutui 200 metrin välierissä ja oli pikaviestissä viides. Pavoni saavutti Liévinin sisäratojen EM-kilpailuissa 1987 hopeaa 60 metrillä ajalla 6,58. Saman talven Indianapoliksen MM-hallikilpailuissa hän sai 60 metrillä pronssia ajalla 6,59. Rooman MM-kilpailuissa 1987 hän sijoittui seitsemänneksi sekä 100 että 200 metrillä ja kuului kuudenneksi sijoittuneeseen Italian 4 × 100 metrin viestijoukkueeseen. Pavoni sijoittui 1988 Budapestin sisäratojen EM-kilpailuissa 60 metrillä viidenneksi. Saman vuoden Soulin olympialaisissa hän karsiutui 100 metrillä toisissa alkuerissä ja oli pikaviestissä viides. Hallikaudella 1989 hän sijoittui 60 metrillä neljänneksi Den Haagin EM-kilpailuissa ja saavutti pronssia Budapestin sisäratojen MM-kilpailuissa ajalla 6,61. Glasgow'n EM-hallikilpailuissa 1990 hän oli 60 metrillä toinen ajalla 6,59. Saman vuoden Splitin EM-kilpailuissa hän karsiutui 100 metrin alkuerissä. Pavoni voitti Italian-mestaruuden 100 metrillä 1982, 1983 ja 1987 sekä 200 metrillä 1987. Hän juoksi 100 metrin ennätyksensä 10,22 Ostiassa 11. syyskuuta 1986 ja 200 metrin ennätyksensä 20,38 Grossetossa 10. elokuuta 1987. Sisäradoilla hän juoksi 60 metriä tuolloiseen Italian ennätysaikaan 6,55 Pireuksessa 7. maaliskuuta 1990. 200 metriä hän juoksi hallissa parhaimmillaan aikaan 20,65 Torinossa 12. helmikuuta 1987. == Lähteet == Luokka:Italialaiset pikajuoksijat Luokka:Vuonna 1963 syntyneet Luokka:Elävät henkilöt
Kaarlo Heikkinen

Kaarlo Heikkinen (s. 1954 Oulu) on suomalainen entinen kilpauimari, joka edusti urallaan Oulun Lohia ja Suomen Työväen Urheiluliittoa. Heikkisen päämatka oli 100 ja 200 metrin perhosuinti. Uran korkeimpiin saavutuksiin lukeutuvat 100 metrin perhosuinnin vuoden 1977 Suomen mestaruus (1.00,10) ja Pohjoismaiden pronssi (0.59,63). Vuonna 1975 Lappeenrannassa järjestetyssä Suomi–Norja-maaottelussa Heikkinen rikkoi 200 metrin selkäuinnin TULn silloisen ennätyksen ajalla 2.16,15. Heikkinen oli kilpailujen ainoa suomalaisvoittaja. Samoissa kilpailuissa hän oli Suomen viestijoukkueen aloittaja ja vei Suomen johtoon ensimmäisellä osuudella. Vuoden 1976 TULn uintimestaruuskilpailuissa Helsingissä Heikkinen voitti miesten mestaruuden sekä 200 metrin perhosuinnissa että saman matkan selkäuinnissa. Uintiuran ohella Heikkinen on valmistunut diplomi-insinööriksi Oulun yliopiston teknillisestä tiedekunnasta. Vuonna 1978 Suomen Työväen Urheiluliitto valitsi Heikkisen vuoden Kansan Tahto -mitaliurheilijaksi. == Lähteet == * === Viitteet === Luokka:Suomalaiset uimarit Luokka:Suomalaiset insinöörit Luokka:Vuonna 1954 syntyneet Luokka:Elävät henkilöt
Snijders Blok–Campeaun oireyhtymä

Snijders Blok–Campeaun oireyhtymä on kromosomissa 17 sijaitsevan CHD3-geenin mutaatiosta johtuva hermoston kehitykseen vaikuttava oireyhtymä. Se aiheuttaa muun muassa lievästä vaikeaan vaihtelevan kehitysvammaisuuden. Snijders Blok–Campeaun oireyhtymässä CHD3-geenituotteen aktiivisuus voi olla lisääntynyt tai alentunut, mikä johtaa moninaisiin ja yksilöllisesti vaihteleviin oireisiin. Lot Snijders Blok ja Philippe Campeau kuvasivat oireyhtymän vuonna 2018. Tammikuuhun 2022 mennessä lääketieteellisessä kirjallisuudessa oli raportoitu ainakin kuusikymmentä potilastapausta.Johanna Rintahaka, Snijders Blok-Campeaun oireyhtymä Tukiliitto 24.1.2022, viitattu 30.7.2023 Snijders Blok–Campeaun oireyhtymän oirekuva voi olla puutteellisesti tunnettu, koska oireisto tunnistettiin vasta 2018. Tyypillisiä piirteitä ovat kuitenkin yleinen kehitysviive, kehitysvamma, puhumisvaikeudet ja poikkeavat kasvonpiirteet. Osalla sairastuneista on hypotoniaa ja osalla nivelten yliliikkuvuutta. Oireyhtymään liittyy puhekyvyn rajoittuneisuus tai olemattomuus. Osa potilaista saattaa änkyttää. Puhumisvaikeuksiin voivat vaikuttaa sekä suun motoriset ongelmat että apraksia. Oireyhtymään kuuluu myös motorisia kehitysviivästymiä, ja kävelytyyli voi jäädä epävakaaksi. Osalla sairastuneista todetaan epilepsia ja osalla autismin kirjon häiriö, johon voivat liittyä stereotyyppiset toiminnot. Kasvonpiirteisiin kuuluvat hypertelorismi ja silmien sijainti syvällä päässä. Silmäluomirako on kapea, silmän sisäkulman ja nenän väli poikkeuksellisen suuri. Kulmakarvat ovat harventuneet. Posket voivat olla täyteläiset, leuka terävä, nenänselkä leveä, ylähuuli ohut, otsa korostunut, korvat matalalla sijaitsevat ja keskikasvot vajaakehittyneet. Usein on todettu joko makro- tai mikrokefalia, joista makrokefalia on kuitenkin ollut yleisempi. Pää saattaa olla myös muodoltaan poikkeava, mikäli kallon saumojen sulkeutuminen on viivästynyt. Snijders Blok–Campeaun oireyhtymään on liittynyt noin puolissa tapauksista rakennepoikkeavuuksia aivoissa. Näihin on kuulunut aivokammioiden suurentuneisuus. Joskus voi ilmetä poikkeavuuksia myös sydämessä, virtsateissä ja sukupuolielimissä (esimerkiksi piilokiveksisyys). Snijders Blok–Campeaun oireyhtymän taustalla on suurimmassa osassa tapauksista ollut sporadinen uusi mutaatio. Oireyhtymällä on kuitenkin myös autosomaalinen, vallitseva periytymistapa. Saman geeniperheen mutaatioihin on yhdistetty muitakin häiriöitä, kuten Pilarowski–Björnssonin oireyhtymä, epileptinen enkefalopatia, CHARGE-oireyhtymä, Sifrim–Hitz–Weissin oireyhtymä ja autismin kirjon häiriö. Snijders Blok–Campeaun oireyhtymän esiintyvyyttä ei tunneta, mutta sitä pidetään erittäin harvinaisena. Oireyhtymän hoito on oireenmukainen. Siihen ei tiedetä liittyvän hengenvaarallisia komplikaatioita. == Lähteet == Luokka:Oireyhtymät Luokka:Neurologiset sairaudet Luokka:Perinnölliset sairaudet
Schinzel–Giedionin oireyhtymä

Schinzel–Giedionin oireyhtymä on synnynnäinen, geneettinen oireyhtymä, joka vaikuttaa moniin kehon osiin. Sen tyypillisiä piirteitä ovat poikkeavat kasvonpiirteet, neurologiset häiriöt sekä poikkeavuudet luustossa ja muualla elimistössä.Schinzel-Giedion syndrome MedlinePlus Genetics, viitattu 30.7.2023 Schinzel–Giedionin oireyhtymästä kärsivillä kasvojen keskiosa näyttää sisäänpäin kääntyneeltä. Otsa on korostunut. Suu on leveä ja kieli poikkeuksellisen suurikokoinen (makroglossia). Mahdollisia poikkeavuuksia ovat myös suurentuneet kallon aukileet, lyhyt kaula, korvien matala sijainti ja kyvyttömyys tuottaa kyyneleitä (alakrima). Usein Schinzel–Giedionin oireyhtymään liittyy vauvaiän hypertrikoosi, joka kuitenkin yleensä häviää. Poikkeuksetta Schinzel–Giedionin oireyhtymään liittyy vaikea kehitysviive, johon yhdistyvät kouristukset. Näkö- ja kuulovammat ovat tyypillisiä. Vastasyntyneillä on oireyhtymässä hypotonia ja yleensä hengityselimistön vajaatoiminta.Schinzel Giedion syndrome Orphanet, viitattu 30.7.2023 Lasten vaikeat ruokkimisongelmat ja uniapnea kuuluvat mahdollisiin neurologisiin ongelmiin. Schinzel–Giedionin oireyhtymän luustopoikkeavuuksiin voivat kuulua kallonpohjan luiden skleroosi, kallonpohjan luiden välinen suurinivelisyys, leventyneet kylkiluut, poikkeavat solisluut ja kampurajalka. Myös käsivarsien ja alaraajojen luiden sekä distaalisten sormiluiden vajaakehittyneisyys kuuluu oirekuvaan. Hydronefroosi on todettu 91 %:lla potilailla. Oireyhtymään voi liittyä monenlaisia synnynnäisiä sydänvikoja. Sukupuolielinten ja virtsateiden poikkeavuuksia on esiintynyt 76 %:lla. Näihin voivat kuulua esimerkiksi piilokiveksisyys, mikropenis ja hypospadia. 17 %:lla sairastuneista on todettu neuroepiteliaalinen kasvain aivoissa. Schinzel–Giedionin oireyhtymä on huonoennusteinen, ja useimmat sairastuneet ovat kuolleet varhaislapsuudessa. Kuolinsyinä ovat olleet etenevä hermostorappeuma, kasvaimet, toistuvat infektiot ja hengityselinten vajaatoiminta. On kuitenkin raportoitu tapauksia, joissa sairastunut on saavuttanut nuoruusiän. Schinzel–Giedionin oireyhtymää pidetään hyvin harvinaisena, mutta sen tarkka esiintyvyys on tuntematon. Esiintyvyyden on arvioitu olevan alle yksi miljoonasta. Oireyhtymä johtuu SETBP1-geenin mutaatioista, jotka ovat uusia ja sporadisia. Oireyhtymällä kuitenkin saattaa olla autosomaalinen, vallitseva periytymistapa. Tunnistetut mutaatiot ovat olleet geenituotteen aktiivisuutta kasvattavia. Schinzel–Giedionin oireyhtymän erotusdiagnostiikassa voidaan huomioida vastaavia keskikasvojen poikkeavuuksia aiheuttavina tiloina sikiön hydantoiinioireyhtymä, sikiön varfariinioireyhtymä, Zellwegerin oireyhtymä, mukopolysakkaridoosi, gangliosidoosi, ritsomeelinen kondrodysplasia punctata ja synnynnäinen kilpirauhasen vajaatoiminta. == Lähteet == Luokka:Oireyhtymät Luokka:Neurologiset sairaudet
Golin sauvakirkko

Golin sauvakirkko (norj. Gol stavkirke) on alun perin Golin kunnassa sijainnut, mutta vuonna 1884 kuningas Oskar II:n aloitteesta Osloon siirretty 1100- tai 1200-luvulta peräisin oleva sauvakirkko. Se kuuluu nykyisin Norjan kulttuurihistoriallisen museon kokoelmiin. Siirron yhteydessä kirkon ulkonäköä muutettiin oletettuun alkuperäiseen asuun Borgundin sauvakirkkoa mallina käyttäen. Golin keskustaan valmistui vuonna 1994 kopio sauvakirkosta. Kirkossa on paljon keskiajalta peräisin olevia riimukirjoituksia ja kaiverruksia. Vuonna 1537 reformaation aikoihin kirkon kalustoa uusittiin. Kirkon omistaa Norjan kulloinkin vallassa oleva monarkki. Gol stavkirke 1846.jpg|Tältä kirkko näytti vuonna 1846. Stave church, ca. 1200, Norsk Folkemuseum, Oslo (1) (36466533465).jpg|Kirkkoa sisältä. ==Lähteet== ==Aiheesta muualla== Luokka:Oslon kirkot Luokka:Norjan sauvakirkot
Marie Sneve Martinussen

Marie Sneve Martinussen (s. 30. joulukuuta 1985) on norjalainen vasemmistopoliitikko. Hänet valittiin kesällä 2023 Punaisten puheenjohtajaksi, kun Bjørnar Moxnes joutui eroamaan tehtävästä. Martinussen on valmistunut kansantaloustieteilijäksi Oslon yliopistosta ja on toiminut kansanedustajana suurkäräjillä vuodesta 2021. Martinussen on kotoisin Etelä-Varangista. ==Lähteet== ==Aiheesta muualla== * Marie Sneve Martinussen Norjan suurkäräjien verkkosivuilla Luokka:Norjalaisten puolueiden puheenjohtajat Luokka:Vuonna 1985 syntyneet Luokka:Elävät henkilöt
Akropolis-ralli 1988

Akropolis-ralli 1988 (viralliselta nimeltään 35. Acropolis Rally) oli rallin maailmanmestaruussarjan kilpailu kaudella 1988. Kilpailu järjestettiin 29. toukokuuta-1\. kesäkuuta 1988. Kilpailu oli kauden kuudes ja erikoiskokeiden yhteispituus oli . Kilpailuun lähti 102 autokuntaa, joista 45 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta Integrale 7:03.00 0.0 2\. Mikael Ericsson Claes Billstam Lancia Delta Integrale 7:04.43 +1.43 3\. Alessandro Fiorio Luigi Pirollo Lancia Delta Integrale 7:10.40 +7.40 4\. Markku Alén Ilkka Kivimäki Lancia Delta Integrale 7:13.46 +10.46 5\. Rudolf Stohl Ernst Rohringer Audi Coupe 7:33.49 +30.49 6\. Giannis Vardinogiannis Konstantinos Stefanis Lancia Delta Integrale 7:37.14 +34.14 7\. Stratis Hatzipanayiotou Kóstas Fertakis Nissan 200SX 7:42.38 +39.38 8\. Konstantinos Apostolou Michael Kriadis Volkswagen Golf GTi 7:58.03 +55.03 9\. Flory Roothaert Christian Wauters Nissan 200SX 8:05.25 +1:02.25 10\. Pascal Gaban Willy Lux Mazda 323 8:21.23 +1:18.23 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1988 Luokka:Akropolis-ralli
Demokraattinen puolue (Thaimaa)

Thaimaan demokraattinen puolue () on thaimaalainen poliittinen puolue. Se onThaimaan vanhin puolue, ja se perustettiin rojalistiseksi puolueeksi. Se on konservatiivinen ja markkinamyönteinen puolue. Demokraattipuolue parhaat tuloksensa parlamenttivaaleissa vuosina 1948, 1976 ja 1996. Se ei ole koskaan saavuttanut enemmistöä parlamentissa. Puolueen kannatus painottuu Etelä- Thaimaahan ja Bangkokiin, vaikka Bangkokin vaalitulokset ovat vaihdelleet suuresti. Vuodesta 2004 lähtien demokraattisen puolueen ehdokkaat ovat voittaneet kolme Bangkokin kuvernöörinvaalia. Vuosina 2005–2019 demokraattipuoluetta johti entinen pääministeri Abhisit Vejjajiva. == Lähteet == Luokka:Thaimaan puolueet Luokka:Liberaalit puolueet
Boiko

Boiko on ukrainalainen sukunimi ja bulgarialainen etunimi: ==Sukunimi== * Denys Boiko (s. 1988), jalkapalloilija * Juri Boiko (s. 1958), poliitikko * Vasyl Boiko (1893–1938), kirjallisuudentutkija, poliitikko ==Etunimi== * Boiko Borisov (s. 1959), bulgarialainen poliitikko ja pääministeri Luokka:Luettelot henkilöistä sukunimen mukaan
Provence (D652)

Provence (runkonumero D652) on Ranskan laivaston 9. kesäkuuta 2016 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin 15. joulukuuta 2010. Alus laskettiin vesille 18. syyskuuta 2013 ja otettiin palvelukseen 9. kesäkuuta 2016. == Palvelus == Alus on palveluksessa. == Lähteet == * Luokka:Aquitaine-luokan fregatit
Instrumental

Instrumental on Lasse Mårtensonin kymmenes albumi, joka sisältää vuoden 1980 Yö meren rannalla-albumin kappaleita. Mukana on yksi uusi kappale Pogostan balladi. == Kappaleet == Kaikki kappaleet säveltänyt Lasse Mårtenson ja sovittanut Markku Johansson, ellei toisin mainita. === A-puoli === # # # # # # === B-puoli === # * # # # # # # == Tuotanto == * Lasse Mårtenson - piano ja studio-orkesteri * Oy Mårtensong Ab - kannen suunnittelu ja valokuva == Lähteet == Luokka:Vuoden 1985 albumit Luokka:Lasse Mårtensonin albumit Luokka:Suomalaiset albumit
Henrik Hellström

Henrik Hellström (s. 1978) on ruotsalainen teatteri- ja elokuvaohjaaja, käsikirjoittaja ja näyttelijä. Hänen ensimmäinen pitkä näytelmäelokuvansa, yhdessä Fredrik Wenzelin kanssa ohjattu Omissa ajatuksissaan (Man tänker sitt) sai hyvän vastaanoton Berliinin elokuvajuhlilla 2009. Hänen muita elokuviaan ovat dokumentti Broder Daniel Forever (2009) ja näytelmäelokuva The Quiet Roar (2014) kuolemansairaasta vanhasta naisesta, joka kohtaa menneisyytensä psilosybiinin avulla. Hellström on kouluttautunut näyttelijäksi Lundin yliopiston teatterikorkeakoulussa Malmössä ja ohjannut myös näytelmiä. ==Lähteet== Luokka:Ruotsalaiset elokuvaohjaajat Luokka:Vuonna 1978 syntyneet Luokka:Elävät henkilöt Luokka:Ruotsalaiset näyttelijät Luokka:Ruotsalaiset elokuvakäsikirjoittajat